**Cadou floral**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cadou floral

Buchet de ghiocei primești?

Să-ţi râdă faţa-a-primăvară,

Din somn de iarnă să zâmbești,

Și de iubit sã-ţi pese iară.

Dar lăcrămioare, snop să fie?

Nu cele umede, sărate,

De-o fi un fir sau poate-o mie

Pe perna ta cadou lăsate...

Sau poate frezii și bujori,

Albaștri, roz sau galben pal,

Să-ţi joace tandru-n obrăjori

Sărbătorind ca-n festival.

Și ar mai fi garoafe zeci

Grofate-n vârf cu gând de dor

Ce ţi le-aș da să le încerci,

Miros de soare-ameţitor.

Ori de-ar mai fi ca sã-ţi aleg

Și să-ţi revărs in prag de casă,

Un câmp de maci am să culeg,

Chemarea ta de-ntors acasă.

Dar ţi-am trimis și orhidee,

Exotică scăldare-n vis

Fior de zbor și de idee,

Parfum de laur ţi-am trimis.

Am luat și glastre cu mușcate

Și am turnat sirop de freamăt

Cadou le fac, la geam lăsate,

Când te-or vedea vor scoate geamăt.

Uitasem, scuze, de lalele

Ce-n cupe poartă sărbătoare;

Ce-au colorat cămăși de iele

De taină-n suflet purtătoare.

Și mai pe seară, la apus

Apare mândru, te salută

Un trandafir peșotii pus,

Te ia de mână, te sărută.

La a ta ochilor chemare

S-a cuibărit cu luna-n vis

O floare dragă ca o boare,

Un stânjenel pe nume iris.

Ce să-ţi mai dau să mai miroși

Ce-arome fine să te-mbie?

Un ceai de tei, caiși pufoși?

Un pai de fân, viţă de vie…

Acestea toate puse-n salbe

Acoperite cu zorele,

Priviri curate, inimi albe

Inima mea zălog in ele.

Marian Puscasiu

Februarie 2015